Diari Oficial de la Generalitat Valenciana


Sumari del DOGV 1597, del 30-07-1991 (1991/822267)

DECRET 12/1991, de 29 de juliol, del President de la Generalitat Valenciana, pel qual s'assignen competències a la Conselleria de Medi Ambient.
-----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/07/29/12/dof/vci/html**

### Dades del document

Número de DOGV
:   1597

Data del DOGV
:   30-07-1991

Secció del DOGV
:   DISPOSICIONS GENERALS

Número del document
:   1991/822267


Data del document
:   29-07-1991

Organisme emissor
:   Conselleria de Medi Ambient

Tipus de document
:   Decret

Anàlisi jurídica

Decret 12/91, de 29 de juliol, del President de la Generalitat Valenciana del qual s'assignen competencies a la Conselleria de Medi Ambient.  
Per Decret del Consell 3/89 de 16 de gener es va crear l'Agència del Medi Ambient, com a òrgan desconcentrat adscrit a la Conselleria d'Administració Pública, per a l?exercici de les competències que en matèria de protecció del medi ambient atorga a la Generalitat Valenciana l'article 32 de l?Estatut d?autonomia, amb el convenciment de la importància que la conservació, la defensa i la restauració del medi ambient té per a la societat, i de la transcendència d'aquesta matèria reconeguda com un dret i un deure constitucional.  
Aquest òrgan, instrument de planificació, de coordinació i de gestió, que es va crear per tal de donar unitat a les diferents competències mediambientals, es va concebre com un clement viu que aniria «progressivament augmentant l'atribució de majors competències de gestió inclosa la seua configuració com un organisme de diferent naturalesa jurídico-administrativa», com es deia en el preàmbul d'aquest decret.  
L'experiència des d'aquell moment, juntament amb una major exigència social de solució dels problemes mediambientals han fet possible que es creara un departament específic anomenat Conselleria de Medi Ambient per Decret del Consell 118/91, de 16 de juliol.  
Es per això, per tant, que en aquest moment cal assignar competències a aquesta conselleria, recollint essencialment aquelles que exercia l'Agència del Medi Ambient, i d'altres matèries competencials que en l'actualitat pertanyen a altres departaments.  
Per aixà, fent ús de les atribucions que em confereix l'article 16, b) de la Llei 5/1983, de 30 de desembre, de Govern Valencià,  
DECRETE:  
Article primer  
S'assignen a la Conselleria de Medi Ambient totes les competències que la Generalitat Valenciana ostenta en l'actualitat, o puga rebre en el futur, sobre les següents matèries:  
a) Espais naturals protegits.  
b) Protecció de l?equilibri ecològic i qualitat d'aigües continentals i naturals.  
c) Impacte ambiental.  
d) Activitats qualificades de molestes, nocives, insalubres i perilloses.  
e) Contaminació atmosfèrica i acústica.  
f) Vessaments d'aigües residuals i industrials.  
g) Residus sòlids urbans i industrials.  
h) Forests i aprofitaments forestals.  
i) Protecció de flora i fauna silvestre.  
j) Caça i pesca continental.  
k) Control i qualitat de platges.  
l) Control i qualitat de zones humides.  
m) Cartografia.  
Article segon  
En l?exercici d'aquestes competències, la Conselleria de Medi Ambient exercirà totes les funcions que en general corresponen a l'administració de la Generalitat Valenciana i, en especial, les següents:  
1. De gestió mediambiental  
a) la protecció de l?equilibri ecològic i de la qualitat de les aigües.  
b) la declaració d'espais naturals protegits.  
c) la regulació i l?expedició de llicències de caça i de pesca.  
d) l'execució de programes en matèria de protecció d'espècies animals.  
e) la prevenció d'incendis forestals i la restauració de zones cremades.  
f) la protecció de la forest i de les espècies forestals.  
g) l'exercici de les competències en:  
- emissions contaminants.  
- tractament de residus urbans i industrials.   
- control de platges.   
h) prevenció de la contaminació acústica i atmosfèrica.  
i) qualsevol altra assignada per normes legals o reglamentàries.  
2. De coordinació i planificació.  
a) Formular propostes i projectes normatius.  
b) Participar en programes medioambientals.  
c) Proposar plans d'acció per a la protecció dels recursos naturals.  
d) Coordinar amb els òrgans competents, activitats referents a: sanitat ambiental, prevenció d'incendis, gestió i eliminació de residus, orientacions per a la conservació i millora de sòl, orientacions per a la formació professional i totes les matèries relacionades amb el medi ambient.  
3 D'informe   
Informar amb caràcter preceptiu els expedients i plans que hagen de complir determinades condicions per a la protecció del medi ambient. En concret:  
a) Informar els instruments de planejament urbanístic.  
b) Informar els expedients d'autorització d'instal·lacions de producció, de transformació i de transport d'energia elèctrica; els expedients d'autorització o modificació d'explotacions mineres a l'aire lliure; i els projectes de repoblació forestal o de rompuda de noves terres, d?acord amb el que disposa la legislació vigent.  
c) Trametre i resoldre els expedients de concessió de beneficis en matèria mediambiental previstos en la legislació vigent, i els derivats de les ajudes de la Comunitat Europea, en coordinació amb la Conselleria competent per raó de matèria.  
d) Conéixer els estudis d'impacte ambiental exigits per la normativa vigent i velar pel seu compliment.  
e) Dur a terme actuacions i campanyes que tendesquen a una major formació mediambiental, i impulsar la promoció i execució d'una política recreativa í educativa de la naturalesa.  
f) Totes aquelles que decidesca el Govern Valencià.  
DiSPOSICIó FINAL  
Aquest decret entrarà en vigor el dia de la publicació en el Diari Oficial de la Generalitat Valenciana.  
No obstant això, l'exercici de les diferents competències que li han estat assignades per aquest, començarà quan es creen els òrgans encarregats de gestionar-les; fins aleshores aquest exercici romandrà en l'Agència del Medi Ambient i en les conselleries d'Obres Públiques, Urbanisme i Transports; Sanitat i Consum; Indústria, Comerç i Turisme, i Agricultura i Pesca, a les quals pertanyen, fins ara les competències assignades a la nova Conselleria de Medi Ambient.  
València, 29 de juliol de 1991.  
El President de la Generalitat Valenciana,   
JOAN LERMA I BLASCO


Còpia Permalink ELI